MUNICIPIUL SATU MARE

PRIMARUL MUNICIPIULUI

Nr.14688 din 06.03.2023

 Kereskényi Gábor, primar al municipiului Satu Mare,

În temeiul prevederilor art. 136 alin. (1) din Ordonanța de urgență nr.57/2019 privind Codul administrativ, cu modificările și completările ulterioare, inițiez proiectul de hotărâre având ca obiect numirea comisiei de evaluare și de soluționare a contestațiilor pentru atribuirea contractelor de finanțare nerambursabilă pentru proiecte culturale, sportive și de tineret, proiect în susținerea căruia formulez următorul

**REFERAT DE APROBARE**

La data prezentei se desfășoară prin intermediul Centrului Cultural G.M. Zamfirescu activitatea de depunere a proiectelor cu finanțare nerambursabilă din fonduri alocate de la Bugetul Local al Municipiului Satu Mare. Activitatea se desfășoară cu respectarea prevederilor legale în domeniu dar și a Hotărârii Consiliului Local Satu Mare nr. 169/25.08.2016 privind aprobarea metodologiei de selecție a proiectelor cu finanțare nerambursabilă din fonduri alocate din bugetul local al municipiului Satu Mare Centrului Cultural G.M. Zamfirescu cu modificările și completările aduse prin Hotărârea Consiliului Local Satu Mare 37/23.02.2017 și nr. 3/30.01.2020.

În aplicarea prevederilor din Legea nr.350 din 2005 privind regimul finanțărilor nerambursabile din fonduri publice alocate pentru activități nonprofit de interes general, cu modificările și completările ulterioare, prin Hotărârea Consiliului Local Satu Mare nr. 8 din 28.01.2021 au fost constituite comisiile de evaluare, respectiv de soluționare a contestațiilor. Având în vedere încetarea de drept/înainte de termen a mandatului unor consilieri locali, membri în comisiile constituite, dar a și a raportului de serviciu/muncă a unor funcționari publici desemnați în cadrul comisiilor,

 Văzând și prevederile din Codul administrativ, cu modificările și completările ulterioare, potrivit cărora consiliul local asigură potrivit competenței sale și în condițiile legii cadrul legal pentru furnizarea serviciilor publice de interes local privind cultura, sportul, tineretul,

Propun Consiliului local aprobarea proiectului de hotărâre în forma prezentată de executiv.

**INIȚIATOR PROIECT**

**Primar**

**Kereskényi Gábor**

Covaci Natalia Ileana/2 ex.